open-index/open-wikipedia-markdown huggingface dataset:
Ciklono Gonu

**Ciklono Gonu** (ankaŭ konata kiel ***02A***, kaj **Superciklona Ŝtormo Gonu**) estis la plej forta tropika ciklono registrita en la Araba Maro, kaj egaliĝis al la plej forta tropika ciklono en la norda Hinda Oceano. La dua nomita tropika ciklono de la Ciklona Sezono de la Norda Hinda Oceano de 2007, Gonu disvolvis de persista regiono de konvekto en la orienta Araba Maro je la 1-a de Junio. Kun favora medio ĉe la supera nivelo kaj varmaj marsurfacaj temperaturoj, ĝi rapide plifortiĝis atingante maksimumaj 10-minutaj ventrapidoj de 240&nbsp;kilometrojn hore (150 mejloj hore) je la 3-a de junio, kiel avertita de la Barata Meteologia Fako. Gonu pli malfortiĝis post renkontiĝo de seka aero kaj pli malvarma akvaro; kaj malfrue je la 5-a de junio, ĝi alteriĝis ĉe la plej orienta pinto de Omano fariĝante la plej fora tropika ciklono, kiu frapis la Araban Duoninsulon. Intensaj ciklonoj kiel Gonu estas ĝis nun ekstreme maloftaj super la Araba Maro. Plejmultaj ŝtormoj en tiu ĉi regiono emas esti malgrandaj kaj disiĝi rapide. Almenaŭ 35 homoj estas sciataj mortiĝi pro Ciklono Gonu.

## Notoj kaj referencoj 
Gonu
Kategorio:Naturaj katastrofoj en Azio
Kategorio:Naturaj katastrofoj en la 21-a jarcento
Kategorio:2007 en Azio
Kategorio:Katastrofoj en 2007
Kategorio:Hinda Oceano
Little Children (filmo)

***Little Children*** estas filmo verkita kaj reĝisorita de Todd Field, surbaze de samtitola romano fare de Tom Perrotta. Ĝi estis kandidato je Akademia Premio kaj Orgloba Premio en 2006. En ĝi grav-rolas Kate Winslet, Patrick Wilson kaj Jennifer Connelly.

Kategorio:Usonaj filmoj
Kategorio:Filmoj aperintaj en 2006
Little Children

***Little Children*** havas plurajn signifojn:

****Little Children***, romano.
****Little Children***, filmo kreita surbaze de la romano.
****Little Children***, oficiala muzikaĵaro de la filmo.
****Little Children***, muzikaĵo de Billy J. Kramer.
****Little Children***, muzikaĵo de Brian Wilson.
Dogana

240 px|dekstra|eta|Limo inter San Marino kaj Italio proksime de Dogana

**Dogana** estas subkomunumo (*curazia*) de Serravalle en la respubliko San-Marino. Ĝi situas plej norde en la respubliko, ĉe landlimo al Italio kaj ĉe la supervojo liganta la urbon San-Marino al Rimini.

Per siaj sep mil loĝantoj ĝi estas la plej loĝata urbo en la respubliko. Pro tio ĝiaj loĝantoj postulis de la deputitaro (*Arengo*) altigon al la rango de aŭtonoma municipo ("kastelo"), kiu ampleksu la subkomunumojn *Dogana Bassa* (malalta Dogana), *Falciano* kaj *Rovereta*, deprenotajn de Serravalle.

Kiel sola loko de San-Marino Dogana havas propran poŝtkodon, kiu diferencas de tiu de la municipo: 47891 (Serravalle havas 47899).

La loka futbalteamo estas *A. C. Juvenes/Dogana*). Ĝi partoprenas ne nur en la san-marina, sed ankaŭ en la itala ĉampionado.

## La landlimo 
Ĉe Dogana la "supervojo" de Rimini atingas San-Marinon; tial la pliparto de la trafiko inter la du landoj ira tra ĝi. Ne ekzistas limaj kontroloj, sed oni markis la limon per piedira ponto en formo de pordego, inaŭgurita en 1996. La orienta flanko de la pordego portas mastegon kun la sanmarina flago kaj kun spirala ŝtuparo 5-etaĝa, kiu tamen ne estas publike uzebla. La ekstera flanko de la pordego portas la skribon ''Benvenuti nell'antica terra della libertà'' (bonvenon en la malnova lando de la libero).

Pro la malaltaj impostoj en San-Marino ekzistas tie "butikuma turismo".

Oni foje asertas (vidu la italan vikipedion), ke en 2002 tie okazis manifestacia fermo de la landlimo fare de la bosnia artisto Sejla Kamerić. Tiu manifestacio tamen okazis en Chiesanuova.

## Referencoj 
Kategorio:Lokoj en San-Marino
Montigny-le-Bretonneux

**Montigny-le-Bretonneux** ([]) estas komunumo en la departemento Yvelines, en la regiono Francilio. Ĝi havas  loĝantojn, kiuj nomiĝas franclingve *Ignymontains*.

Montigny-le-Bretonneux apartenas al la kunurba komunumaro Saint-Quentin-en-Yvelines.

## Geografio 
eta|maldekstra|Pozicio de la Montigny-le-Bretonneux rilate al Parizo kaj ĉirkaŭaj komunumoj
La urbo troviĝas  sudokcidente de Parizo. La apudaj komunumoj estas Trappes, Magny-les-Hameaux, Voisins-le-Bretonneux, Guyancourt kaj Bois-d'Arcy.

Ĝia tuta teritorio estas urbo, krom malgranda arbarzono en suda parto.

Pri transportoj, komunikigas la urbon du stacidomoj (Saint-Quentin-en-Yvelines kaj Trappes), aŭtovojo A12 kaj naciaj vojoj N10, N12 kaj N286.

## Historio 
Montigny-le-Bretonneux longe estis vilaĝeto. Antaŭ la franca revolucio, la vilaĝo estis parto de la parko de la kastelo de Versailles.

Ĝi fariĝis parto de la interkomunumreto Saint-Quentin-en-Yvelines, kiam ĝi kreiĝis dum 1970-jardeko.

## Ĝemelurboj 
eta|dekstra|Distanco al ĝemelurboj
*  Kierspe, Germanio (15-a de oktobro 1988)
*  Lunca, Rumanio (17-a de aprilo 1989)
*  Denton, Unuiĝinta Reĝlando (5-a de decembro 1992)
*  Wicklow, Irlando (19-a de junio 1993)
*  San-Fernando, Hispanio (6-a de decembro 1997)
*  Marostica, Italio (23-a de junio 2007)

## Fotoj 

Image:SQY Gare3.jpg|Stacidomo 
Image:Montigny le Bx_Sourderie.jpg|*Bassin de la Sourderie* (vidita de Voisins-le-Bretonneux)
Image:Montigny le Bx_Centre commerciale.jpg|Komerca centro “Espace Saint-Quentin”
Image:Montigny le Bx_Eglise St Quentin Les Sources.jpg|Preĝejo Saint-Quentin les Sources

## Notoj kaj referencoj 
## Vidu ankaŭ 
* Komunumoj de Yvelines
* Saint-Quentin-en-Yvelines
* Listo de urboj de Francio

## Eksteraj ligiloj 
* Oficiala TTT-ejo 


Kategorio:Komunumoj de Yvelines
Kategorio:Urboj de Francio
Sabina mevo

La **Sabina mevo**, *Xema sabini*, estas eta mevo, tio estas birdo de la familio de Laredoj kaj ordo de Karadrioformaj. Laŭ diversaj taksonomioj ĝi, iam apartenanta al la plej ofta genro *Larus*, nun estas la ununura specio de sia genro, nome *Xema*.

## Disvastiĝo 
Ĝi reproduktiĝas en Arkto kaj havas ĉirkaŭpolusan disvastiĝon tra plej norda Norda Ameriko – nordaj Kanado kaj Alasko –, Gronlando kaj Eŭrazio – plej nordaj insularoj kaj orienta Siberio –. Tiu ĉi birdo migras suden aŭtune, kelkaj vintras en norda Pacifiko sed aliaj vintras en suda Pacifiko de Kolombio ĝis norda Ĉilio kaj reproduktuloj de Gronlando kaj orienta Kanado trapasas Atlantikon por vintri en nordokcidenta Eŭropo aŭ eĉ ĝis Sudafriko.

Eventuale ekzempleroj de Sabina mevo povas esti vidataj en la marbordo de nordorienta Usono.

## Aspekto 
Tiu specio (27 ĝis 33&nbsp;cm longa, 140 ĝis 225 g peza kaj enverguro de 80–92&nbsp;cm) estas facile identigebla pro sia rimarkinda flugilbildo. Plenkreskulo havas helgrizajn dorson kaj flugilajn kovrilplumojn, nigrajn pintoplumojn (kun etaj blankaj “spegulojn”) kaj blankajn malantaŭajn flugilplumojn. La blanka vosto estas forkoforma kaj ankaŭ kolo, brusto, ventro kaj pugo estas blankaj. La masklo havas malhelan kapon dum la reprodukta sezono kaj poste malheleco perdiĝas, sed restas malhela strio malantaŭ okulo. La beko estas nigra kun flava pinto kiu larĝiĝas komence. La kruroj estas malhelgrizaj. Junuloj havas similan trikoloran flugilbildon, sed grizo estas anstataŭata de bruno kaj krome la vosto havas nigran finstrion. Junuloj atingas plenkreskulan plumaron post du jaroj. Tiuj mevoj havas tre akran voĉon.

## Kutimoj 
[eta|maldekstre|Ovoj de *Xema sabini* - [MHNT.]]
La Sabina mevo reproduktiĝas en kolonioj en marbordoj kaj tundro. La ino demetas 2 aŭ 3 punktecajn verdobrunajn ovojn en surgrunda nesto kovrita de herberoj. Ambaŭ gepatroj kovas dum ĉirkaŭ 23 tagojn. Idoj povas ĉu forlasi la neston post unu tago ĉu resti kelkaj tagoj en la nesto. Ĝi estas tre pelaga (enmara) for de la reprodukta sezono. Tiu specio manĝas tre diversajn etajn animalojn (ĉefe akvoinsektojn dum reproduktado kaj fiŝojn kaj krustuloj poste) kaj ankaŭ ovojn de kolonioj de Arkta ŝterno, ĉar ĝi kolonias apude. Mondaj populacioj povas esti ĉirkaŭ 100 000 paroj.

La Sabina mevo, *Xema sabini*, ricevas la nomon en la latina scienca, Esperanto kaj en multaj nacilingvoj de la angla sciencisto, esploristo kaj ornitologo Sir Edward Sabine pro agado de lia frato Joseph Sabine.

## Referencoj 
## Literaturo 
* 
* 
* Roger Peterson kaj aliaj, *Guía de campo de las aves de España y de Europa*, Omega, Barcelona.

## Eksteraj ligiloj 
* Franclingva ejo pri Sabina mevo
* Anglalingva ejo pri Sabina mevo
* Anglalingva ejo pri Sabina mevo 

Kategorio:Mevoj
Kategorio:Nearktisa faŭno
Kategorio:Palearktisa faŭno
Kategorio:Holarktisa faŭno
Kategorio:Arktaj birdoj
Eŭrogrupo

eta|Paschal Donohoe, prezidanto de la Eŭrogrupo

**Eŭrogrupo** estas neformala instanco de Eŭropa Unio por kunordigado de la imposta kaj ekonomia politiko de la Eŭrozono, fondita en 1998. La grupo kunsidas regule antaŭtage de la ECOFIN-konsilio.

En ĝi membras la ministroj pri financaj de la landoj de Eŭrozono. Prezidantoj de la grupo:
* Jean-Claude Juncker (2005-2013)
* Jeroen Dijsselbloem (2013-2018)
* Mário Centeno (2018-2020)
* Paschal Donohoe (ekde 2020)

Kategorio:Eŭropa Unio
Kategorio:Ekonomia politiko
Eŭrozono

**Eŭrozono** estas tiu parto de la membroŝtatoj de Eŭropa Unio en kiu validas la monunuo eŭro. La eŭrozonon partoprenas en 2026 dudek-unu ŝtatoj  kun entute ĉirkaŭ 350&nbsp;milionoj da loĝantoj: Aŭstrio, Belgio, Bulgario, Estonio, Finnlando, Francio, Germanio, Grekio, Hispanio, Irlando, Italio, Kipro, Kroatio, Latvio, Litovio, Luksemburgo, Malto, Nederlando, Portugalio, Slovakio kaj Slovenio.

La ses restantaj ŝtatoj de la Eŭropa Unio (ankoraŭ) ne apartenas al la eŭrozono: Ĉeĥio, Danio, Hungario, Pollando, Rumanio kaj Svedio.

La ŝtatetoj Andoro, Monako, San-Marino kaj Vatikanurbo ne partoprenas la eŭrozonon, ĉar ili ne estas membroŝtatoj de la Eŭropa Unio. Tamen, pro duflankaj interkonsentoj kun EU ili rajtas - laŭ strikte limigita interkonsentita amplekso - uzi eŭron kiel sian monunuon, kaj stampigi proprajn eŭro-monerojn.

Krome, eŭro estas la valuto aŭ gvidvaluto en proksimume 30 pliaj regnoj aŭ ŝtatoj de regnoj. Kun ili, 40 regnoj kaj partoj de regnoj uzas la eŭron aŭ valuton dependan de la eŭro.

## Kondiĉoj por aliĝi al la eŭrozono 
La decidon pri la unuaj eŭro-membrolandoj faris la Konsilio de la Eŭropa Unio la 3-an de majo 1998. Akceptitaj kiel membroj estis Aŭstrio, Belgio, Finnlando, Francio, Germanio, Hispanio, Irlando, Italio, Luksemburgio, Nederlando kaj Portugalio. Grekio en tiu momento ankoraŭ ne plenumis la EU-konverĝokriteriojn, sed estis aligita en 2000 kaj enkondukis la eŭron en la jaro 2001.

Post la Eŭropuniaj plilarĝigoj en 2004 kaj 2007, novaj ŝtatoj eniris la eŭrozonon: Slovenio aliĝis la , Kipro kaj Malto la , Slovakio la , Estonio la , Latvio la , Litovio la , Kroatio la , Bulgario la .

Danio postulis, antaŭ ol subskribi la Traktaton de Mastriĥto, esti sendevigita eniri eŭrozonon. Ankaŭ Britio ne volis eniri ĝin antaŭ sia decido foriri EU-n.

Svedio konscie lezis la konverĝokriteriojn por ne esti devigita enkonduki eŭron.

## Fontoj 

## Vidu ankaŭ 
* Eŭrosistemo
Eŭropa integrado

eta|Malsamaj niveloj de eŭropa integriĝo|470x470ra
eta|468x468ra

**Eŭropa integrado**, ankaŭ **Eŭropa integriĝo**, estas “procezo de kreado de ĉiam pli firma kuniĝo inter nacioj de Eŭropo”. Tiu ĉi politika, leĝodonada kaj ekonomia kuniĝo komenciĝis frue post Dua Mondmilito kaj signifas ke unuopaj membraj ŝtatoj transdonas iujn siajn kompetentojn al komunaj institucioj. La ĉefaj institucioj de tiu ĉi procezo estas Eŭropa Unio kaj Konsilio de Eŭropo.

## Vidu ankaŭ 
*Eŭropa identeco
*Eŭropa tago
*Karola Premio
*Traktato de Mastriĥto
*Traktato de Lisbono
*Unuiĝintaj Ŝtatoj de Eŭropo

## Tradukfonto 

Kategorio:Eŭropa Unio
Moviĝeblo

Ne kunfondu kun ⇒ Mobilizo, la ago kunmetadi kaj prepari kaj trupojn kaj provizojn por milito aŭ la kapablo de militistaj unuoj aŭ armilaj sistemoj moviĝi al iu celo aŭ objekto.

## Moviĝeblo en sciencoj 
### Fiziko 
* Elektra moviĝeblo, kapablo de ŝargitaj partikloj movi tra medion.
* Elektrona moviĝeblo, kiom rapide elektrono povas movi tra metalo aŭ semikonduktaĵo.

### Medicino 
*Moviĝeblo (anatomio), fleksebleco aŭ la kvanto de moviĝeblo en artiko aŭ serio de artikoj
*Funkcia moviĝeblo, unu el la bazaj agadoj de ĉiutaga vivo en la kampoj de sanservo kaj rehabilitado.

### Kemio 
*Moviĝeblo (geokemio), la mezuro en kiu kemiaj eroj povas moviĝi

### Sociaj kaj homaecaj sciencoj 
* Akademia moviĝeblo, studentoj kaj instruistoj en supera edukado kiuj studas aŭ instruas aliloke por limigita tempo

*Ekonomia moviĝeblo, kapablo de individuoj aŭ familioj plibonigi ilian ekonomian statuson
* Loĝantara moviĝeblo, migrado ene de loĝantaro
* Moviĝebloj, nuntempa paradigmo en la sociaj sciencoj kaj homsciencoj kiu esploras la moviĝon de homoj, ideoj kaj aferoj
*Socia moviĝeblo, moviĝo de homoj inter sociaj klasoj aŭ ekonomiaj niveloj.
*Individua moviĝeblo

### Komputiko kaj telekomunikado 
* Moviĝebla komputado, interagado inter homo kaj komputilo de kiu oni atendas ke ĝi estu transportata dum normala uzado
* Moviĝebla modelo, modelo de la movo de uzantoj de porteblaj telefonoj kaj sendrataj ad hoc retoj
* Persona moviĝeblo, la kapablo de telekomunikada uzanto aliri servojn surbaze de persona identigilo

## Moviĝeblo en transporto 
*Cirkulado* (moviĝeblo per transporto de provizora naturo***,*** vojaĝantoj revenas al la komenca punkto post momento. La vojaĝoj povas okazi ĉiutage, sed ankaŭ povas esti laŭsezonaj aŭ daŭri pli longe). Ekzemploj  estas:

* Navedado, vojaĝante tien kaj reen inter la loĝata municipo kaj la laboranta municipo.
* Transmigra brutobredado, la laŭsezonaj movadoj de kamparanoj.
* Turismo, vizitante alian areon pro distraj kialoj.• gastlaboro, provizora laboro en areo kun pli alta vivnivelo.
* Ultramoviĝemo (vojaĝado), la sociaj flankoj kaj ekologiaj efikoj de troa vojaĝado
* Vintra dormo + travintrado, resti en pli varma lando vintre.
* Laŭsezona cirkulado, la provizora migrado de laboristoj al areoj kun dungado

* Daŭripova transporto, rilatas al larĝa temo de transporto kiu estas aŭ alproksimiĝas staton de daŭreblo.

*Privata transporto, ekzemple aŭto-bazita
*Aŭtopartuma moviĝeblo, moviĝeblo pere de  kooperativoj kiuj helpas partumi aŭtojn.

## Moviĝeblo en arto, distro kaj amaskomunikilaro 
* Moviĝeblo (ŝako), la kapablo de ŝako-peco movi ĉirkaŭ ŝakoludan tabulon.
* Moviĝeblo (kanto), kanto de Moby el la jaro 1990
* Moviĝeblo (videoludo), komputila ludo el la jaro 2001.

## Aliaj uzoj 
* Moviĝeblo helpo, aparato dezajnita por helpi dum la piedirado.

## Vidu ankaŭ 
* Loĝistiko, la mastrumado de la fluo de rimedoj inter diversaj lokoj.
* La movado (fiziko), ŝanĝo en pozicio de objekto kun respekto al tempo kaj ĝia referencopunkto.
Kategorio:Medicina fiziko
Kategorio:Fiziko
Kategorio:Kemio
Kategorio:Transporto
Kategorio:Komputiko
Kategorio:Sociaj sciencoj
Kategorio:Ŝako
Kategorio:Arto
Kategorio:Videoludoj
Markvartice

**Markvartice** estas nomo por pluraj municipoj situantaj en Ĉeĥio.

*Markvartice (distrikto Děčín) - municipo situanta en distrikto Děčín
*Markvartice (distrikto Jičín) - municipo situanta en distrikto Jičín
*Markvartice (distrikto Jihlava) - municipo situanta en distrikto Jihlava
*Markvartice (distrikto Třebíč) - municipo situanta en distrikto Třebíč

… kaj partoj de municipoj:
* Markvartice (Zubčice) – parto de municipo Zubčice en distrikto Český Krumlov
* Markvartice (Jablonné v Podještědí) – parto de urbo Jablonné v Podještědí en distrikto Liberec
* Markvartice (Široká Niva) – katastra teritorio de municipo Široká Niva en distrikto Bruntál

## Simila nomo
* Markvartovice
Kvakiutlanoj

eta|250px|Geedziĝa ceremonio ĉe kvakiutlanoj en 1914
eta|250px|masko
**Kvakiutlanoj** (**Kwakwala**, '''Kwakwa'kwa'kw'*) estas grupo de rasoj de nordamerikaj indianoj priloĝantaj nordan parton de Vankuvera Insulo. En la pasinteco ili interkompreniĝis per lingvo *kwak'wala*, kiu komune kun lingvo de sangfratiĝintaj najbaroj el nordo, indianoj Nootka (*Nuu-chah-nulth*), apartenis en vakasan lingvan grupon (*wakashan*).

## Eksteraj ligiloj 
* anglalingvaj informoj en la retejo *schoolnet.ca''

Kategorio:Indianaj etnoj en Kanado
Orko (Mez-Tero)

eta|Bildo de orko.
**Orko** estas ano de malica specio en Mez-Tero, laŭ la verko La Mastro de l' Ringoj. Ili estis breditaj el kaptitaj elfoj. Ilia karaktero ne estas nepre malica, sed ili estas vole-nevole servantoj de la malbono.

Orkoj malbone eltenas plenan sunlumon kaj tial aktivas precipe dum nokto.

Uruk-hajoj estas tribo da tre fortaj orkoj, kiuj ankaŭ pli bone eltenas sunlumon, tamen ne ŝatas ĝin. Ili kutime servas kiel batalistoj.

Multaj fantastaj noveloj kaj ludoj transprenis la orkan specion, kun pli aŭ malpli grandaj modifoj. Preskaŭ ĉiam tiaj orkoj estas servantoj de la malbono.

## Etimologio 
Tolkien laŭ propra diro prenis la vorton *orc* el la angla lingvo, kie ĝi signifas specon de demono; kredeble tiu vorto deriviĝas de la romia dio de la infero, Orko.

Kategorio:Rasoj de Mez-Tero
Kategorio:Fikciaj goblinoj
Kategorio:Fikciaj demonoj kaj diabloj
Ungotondilo

eta|dekstra|200ra|Ungotondilo.
eta|Dugranda ungotondilo.
eta|200ra|Ungotondilo kun ungopurigilo kaj ungopolurilo.
La **ungotondilo** estas simpla ilo kiu estas uzata por tondi la supran parton de ungojn de manoj aŭ piedoj kaj ankaŭ per speciala ilo purigi ilin. Ili estas plej ofte faritaj el metalo.

La **ungotondilo** estis inventita de Chapel Carter en 1896.

La sistemo estas kiel tenajlo kun kurbaj klingoj por adaptiĝi al la ungoformo. Fakte la bazo de la aparato konsistas en la kombino de du leviloj, kiu permesas al la uzanto fari **grandan forton kontraŭ la ungobordoj per malgranda peno**. Plej parto inkludas ungopurigilon kaj ungopolurilon por poluri la akrajn eventualajn restaĵojn de la ungotondado. La ungotondilo utilas ankaŭ por fortranĉi la ungohaŭtetojn, kiuj tiom povas dolori kaj ĝeni.

Estas standarda ungotondilo disponebla en vendejoj kaj ankaŭ specifaj **tipoj**, kiel tiuj por veturado (iomete pli malgrandaj kaj kaŝeblaj) aŭ tiuj por infanoj, ornamitaj per infanecaj bildoj, tiuj kiel suveniroj, ornamitaj per tipaj pejzaĝoj aŭ monumentoj, ktp.

Laŭ la lastaj kontraŭterorismaj regularoj por flugoj, vojaĝantoj ne rajtas kunporti tiujn aparatojn, kiel se ili estus tranĉiloj aŭ simile.

## Notoj 
Kategorio:Purigiloj
Forkovosta mevo

La **Forkovosta mevo** aŭ **Galapaga mevo** estas ekvatora kaj ekvadora marbirdo de la familio de mevoj nome Laredoj. Tiu specio estas endemismo de la insularo Galapagoj kie loĝas en la plej parto de la insuloj, sed ĉefe ĉe Seymour kaj Mosquera. For de la reprodukta sezono ĝi estas tute pelaga, kaj migras orienten al marbordoj de Ekvadoro, Peruo, Kolombio kaj ĝis norda Ĉilio.

Ĝi estas unika inter mevoj, ĉar **manĝas nur nokte** (Harris 1970), kaj ĉefe kalmarojn kaj ankaŭ fiŝojn el la surfaco, plej ofte brilajn por pli facile esti vidataj nokte. Ĝi manĝas kolonie la tutan jaron. Ankaŭ malkiel aliaj mevoj la ino demetas **nur unu ovon** ĉiun demetadon (Agreda & Anderson 2003).

La aspekto de tiu specio estas simila al de aliaj mevoj, rilate grizajn suprajn partojn, dorson kaj flugilojn kaj eĉ kapon kiu estas preskaŭ nigra, kaj blankajn partojn, nome brusto, ventro kaj vosto. La plej rimarkindaj ecoj rilatas al nokturna vivo, ekzemple grandaj nigraj okuloj kun **ruĝa okulringo** kaj **longa nigra beko kun klaraj blankaj markoj en pinto kaj bazo** kio faciligas la kontroladon de ido en nesto por preni manĝaĵon. La kruroj estas ruĝaj. Dumfluge videblas la blanka kaj forkoforma vosto kaj flugilbildo simila al tiu de aliaj mevoj: grizaj dorso kaj flugilkovriloj, blanka la resto kaj nigraj flugilpintoj.

## Bildaro 

Creagrus furcatus -Santa Cruz, Galapagos Islands, Ecuador -immature-8.jpg
Creagrus furcatus -North Seymour Island, Galapagos, Ecuador -pair-8.jpg
Creagrus furcatus -North Seymour Island, Galapagos Islands, Ecuador -immature-8.jpg
Swallow-tailed-gull-dorsal.jpg
Swallow-tailed Gull (Creagrus furcatus) - Galápagos Islands, Ecuador (5718566688).jpg
Swallow-tail Gulls (Creagrus furcatus) -Espanola -Punta Suarez2.jpg

## Referencoj 
* 
* Agreda, ANA & Anderson, David J. (2003) "Evolution of single-chick broods in the Swallow-tailed Gull *Creagrus furcatus*." Ibis 145 (2), E53-E58.
* Harris, M (1970) "Breeding ecology of the Swallow-tailed Gull" *Auk* **87**(2): 215-243 http://elibrary.unm.edu/sora/Auk/v087n02/p0215-p0243.pdf#search=%22Breeding%20ecology%20of%20the%20swallow-tailed%20gull%20Creagrus%20furcatus%22 
* Michael H. Jackson: *Galápagos. Una historia natural* (University of Calgary i Fundación Charles Darwin, 1997).

Kategorio:Mevoj
Kategorio:Ĥaradrioformaj
Uruk-hajoj

**Uruk-hajoj** estas orka tribo, kies anoj kutime servas kiel batalistoj. Uruk-hajoj estas pli fortaj ol kutimaj orkoj kaj pli bone eltenas la sunlumon, do ili aktivas ankaŭ tage. Iliaj gamboj estas rektaj, ne kurbaj kiel ĉe aliaj orkoj.

En la verkoj La Mastro de l' Ringoj la tria ĉapitro de la tria libro (en La Du Turegoj) estas dediĉita al uruk-hajoj. Ili reaperas en la sepa ĉapitro ("Profundaĵo de Helmo").

## La nomo 
En la anglalingva originalo de sia verko Tolkien uzas la formon *uruk-hai*. La vorto "uruk" estas derivita de "orko" kaj estas la nomo de la militista tribo. "-hai" estas sufikso, kiu signifas la tutan anaron de iu grupo (simile al la esperanta sufikso "-ar-"); "uruk-hai" do estas la tribo de la urukoj. Ne eblas do uzi la esprimon en singularo. William Auld tradukis la terminon aldonante la pluralan finaĵon, ekzemple en la frazo "Ni estas batalemaj uruk-hajoj!".

Kategorio:Fikciaj specioj kaj rasoj
Kategorio:Rasoj de Mez-Tero‎
Komunumo Lwówek Śląski

**Komunumo Lwówek Śląski** [elparolu *lvuvek slonski*] estas urbo-kampa komunumo (pole *gmina*), en provinco Malsupra Silezio (pole *Dolny Śląsk*) kaj en la samnoma distrikto Lwówek Śląski (pole *powiat*) de nuna Pollando. La komunuma sidejo estas Lwówek Śląski (). Ĝis la jaro 1945 la regiono apartenis al Germanio kaj havis germanlingvan loĝantaron, kiu estis forpelita ĝis la jaro 1947. Ĝin anstataŭis poloj el pli orientaj regionoj. Kadre de tio ŝtata komisiono fiksis novan nomon de la urbo Löwenberg kaj lige al tio ekestis ankaŭ la nomo de la nova komunumo.

## Strukturo de areo
Laŭ informoj de 2002 jaro la komunumo Lwówek Śląski havas teritorion 240,37 km², kaj enhavas:
*agrikulturajn terenojn: 64%
* arbarkulturajn terenojn: 26%
La komunumo Lwówek Śląski faras 33,86% areo de distrikto Lwówecki.
## Demografio
Laŭ informoj de 30 junio 2004:

Laŭ informoj de 2002 jaro, meza monata laborenspezo por unua loĝanto estas 1173,73 zlotoj.

## Vilaĝoj
Bielanka (Lauterseiffen) • Brunów (Braunau) • Chmielno (Ludwigsdorf) •  Dębowy Gaj  (Siebeneichen) • Dłużec ((Lang Neundorf)) • Dworek (Höfel) • Gaszów (Gehnsdorf) • Górczyca (Hohndorf) • Gradówek (Hagendorf) • Kotliska (Kesselsdorf) • Mojesz  (Nieder Mois) • Nagórze (Neundorf-Liebenthal) • Niwnice (Neuland) • Pieszków (Petersdorf) • Płóczki Dolne (Nieder Görisseiffen) • Płóczki Górne (Ober Görisseiffen) • Radłówka (Hartelangenvorwerk) • Radomiłowice (Radmannsdorf) • Rakowice Małe (Wenig Rackwitz) • Rakowice Wielkie (Groß Rackwitz) • Skała (Hohlstein) • Skorzynice (Hartliebsdorf) • Sobota (Zobten am Bober) • Ustronie (Seitendorf) • Włodzice Małe (Klein Walditz) • Włodzice Wielkie (Groß Walditz) • Zbylutów (Deutmannsdorf) • Żerkowice (Sirgwitz).

## Najbaraj komunumoj
Bolesławiec (Bunzlau), Gryfów Śląski (Greiffenberg), Lubomierz (Liebenthal), Nowogrodziec (Naumburg am Queis), Pielgrzymka (Pilgramsdorf), Warta Bolesławiecka (Alt Warthau), Wleń (Lähn).

Kategorio:Urboj en Malsuprasilezia provinco
Kategorio:Distrikto Lwówecki
Kategorio:Komunumo Lwówek Śląski
Großes Wörterbuch Esperanto-Deutsch

**Großes Wörterbuch Esperanto-Deutsch** (Granda Vortaro Esperanto-Germana) estas unudirekta vortaro verkita de la germana leksikografo Erich-Dieter Krause. Ĝi aperis en junio 1999 ĉe la eldonejo Buske en Hamburgo kun amplekso de 882 paĝoj. Ĝi enhavas ĉirkaŭ 80 000 kapvortojn kaj parolturnojn kaj per tio vaste superas la vort-provizon de Plena Ilustrita Vortaro (PIV 2002, 2005). Kiam ĝi aperis en 1999 ĝi estis la plej detala kaj plej ampleksa vortaro de la tipo Esperanto-etnolingvo.

La vortaro akceptiĝis tre favore en la Esperanto-movado; oni opiniis ĝin ne nur tre ampleksa, sed ankaŭ fidinda kaj moderna.

La eldonejo multfoje ŝanĝis la prezon de la verko (DEM 78,00, DEM 98,00, € 39,80, € 19,80, € 29,80).

La alidirekta Großes Wörterbuch Deutsch-Esperanto de Erich-Dieter Krause aperis en 2007 kun amplekso de 1679 paĝoj.

Ambaŭ kune estas la ĉefaj referenc-verkoj de pli malgrandaj germanaj vortaroj, ekzemple de tiu de Ulrich Matthias kaj Dietrich M. Weidmann (2008).

## Literaturo 
* 2000: Haupenthal, Reinhard. Kritische Analyse des Grossen Wörterbuches Esperanto-Deutsch von Erich-Dieter Krause [Kritika analizo de la Granda Vortaro Esperanto-Germana de Erich-Dieter Krause]. [Malaucène]: Ed. Iltis 2000, 15 p. ISBN 3-932807-13-8 (recenza eseo en la germana)

## Vidu ankaŭ 
* Esperanto-germanaj vortaroj

## Eksteraj ligiloj 
* [Recenzo de Ilona Koutny(https://eo.wikipedia.org/wiki/Ilona_Koutny)]
* Foto de la kovrilpaĝo

Kategorio:Esperanto-vortaroj
Němčice

**Němčice** estas nomo por pluraj municipoj de Ĉeĥio.

*Němčice (distrikto Blansko) - municipo situanta en distrikto Blansko
*Němčice (distrikto Domažlice) - municipo situanta en distrikto Domažlice
*Němčice (distrikto Kolín) - municipo situanta en distrikto Kolín
*Němčice (distrikto Kroměříž) - municipo situanta en distrikto Kroměříž
*Němčice (distrikto Mladá Boleslav) - municipo situanta en distrikto Mladá Boleslav
*Němčice (distrikto Pardubice) - municipo situanta en distrikto Pardubice
*Němčice (distrikto Prachatice) - municipo situanta en distrikto Prachatice
*Němčice (distrikto Strakonice) - municipo situanta en distrikto Strakonice
*Němčice (distrikto Svitavy) - municipo situanta en distrikto Svitavy

… aŭ partoj de municipoj:
* Němčice (Meclov) – parto de municipo Meclov en distrikto Domažlice
* Němčice (Ivančice) – parto de municipo Ivančice en distrikto Brno-provinco
* Němčice (Loket) – parto de municipo Loket en distrikto Benešov
* Němčice (Předslav) – parto de municipo Předslav en distrikto Klatovy
* Němčice (Sedlice) – parto de municipo Sedlice en distrikto Strakonice

Vorto **Němčice** aperas ankaŭ en nomoj de municipoj:

* Horní Němčice – municipo en distrikto Jindřichův Hradec
* Němčice nad Hanou – municipo en distrikto Prostějov
* Velké Němčice – municipo en distrikto Břeclav
* Dolní Němčice – parto de urbo Dačice en distrikto Jindřichův Hradec
* Horní Němčice (Strážov) – parto de municipo Strážov en distrikto Klatovy
Prusice

**Prusice** estas nomo por urbo en Pollando kaj por vilaĝo en Ĉeĥio.

*Prusice (Malsupra Silezio) (ĝis 1945 germane **Prausnitz**) - urbo en Pollando
*Prusice (distrikto Prago-oriento) - municipo situanta en distrikto Prago-oriento de Ĉeĥio
Großes Wörterbuch Deutsch-Esperanto

**Großes Wörterbuch Deutsch-Esperanto** (Granda Vortaro Germana-Esperanto) estas unudirekta vortaro verkita de Erich-Dieter Krause. Ĝi aperis fine de majo 2007 ĉe la eldonejo Buske en Hamburgo kun amplekso de 1679 paĝoj. Ĝi baziĝas sur la mezgranda Wörterbuch Deutsch-Esperanto de la sama aŭtoro de 1983 (2-a eld. 1993), kiun ĝi tamen vaste pliampleksigas kaj transpasas.

Laŭ ĝia antaŭparolo, la vortaro "enhavas ĉirkaŭ 160 000 leksikajn unuojn (t.e. kapvortoj, vortkunmetoj, parolturnoj) kaj konsekvence estas la plej ampleksa dulingva vortaro iam ellaborita en la mondo". Malgraŭ tio ĝi ne estis same favore recenzita kiel la alidirekta vortaro Esperanto-germana de Krause de 1999.

Sur ĝia dorso legeblas, ke la vortaro entenas i.a. "la kompletan vortotrezoron de la ĉiutaga lingvo". Tamen tiu ĉi aserto ne estas ĝusta, ĉar multaj gravaj germanaj vortoj kiel ekz. "Browser" (retumilo), "Fronleichnam" (Kristokorpa Festo), "Hauptschule" (baza mezlernejo), "Müsli" (muslio aŭ grenkaĉo) aŭ "Sperrmüll" (grandampleksa rubo) mankas en ĝi.

Aliaflanke, la vortaro enhavas multe da malpli gravaj vortoj kiel ekzemple "Chezroniter" ("ĥecronidoj"), "Schwarzbraunelle" ("nigragorĝa pronelo") aŭ "Schwarzschuppenröhrling" ("strobilforma boleto"), kiuj eĉ ne troveblas per Guglo.

La vortaro entenas ankaŭ multege da terminoj "el ĉiuj faklingvaj sferoj". Tamen en kelkaj fakoj la aŭtoro ne liveras aŭ erare tradukis kelkajn el ĝiaj gravaj terminoj. Tio videblas ekzemple ĉe asekuraj terminoj, kie li evidente ne uzis la Asekuran terminaron seslingvan de Marc Vanden Bempt. Pluraj esperantistoj esprimis la opinion, ke la ĉefa manko de la verko estas, ke la aŭtoro ne serĉis kunlaborantojn kun profundaj terminologiaj scioj el diversaj fakoj.

La alidirekta Großes Wörterbuch Esperanto-Deutsch de Erich-Dieter Krause aperis jam en 1999 kun amplekso de 882 paĝoj kaj 80 000 kapvortoj. Ambaŭ kune estas la ĉefaj referenc-verkoj de pli malgrandaj germanaj vortaroj, ekzemple de tiu de Ulrich Matthias kaj Dietrich M. Weidmann (2008).

## Literaturo 
* **2008**: Haupenthal, Reinhard. Ein Beitrag zum Begräbnis des Esperanto? - kritische Anmerkungen zum großen Wörterbuch Deutsch-Esperanto von Erich-Dieter Krause. [Ĉu kontribuo por la enterigo de Esperanto? - kritikaj rimarkigoj pri la granda vortaro germana - Esperanto de Erich-Dieter Krause]. Saarbrücken: Ed. Iltis 2008, 43 p. ISBN 978-3-932807-72-5 (recenza eseo en la germana)

## Eksteraj ligiloj 
* Foto de la titol-paĝo kun mallonga recenzo
* Recenzo de Petro de Smedt (en la revuo Monato)
* Prezento de la vortaro en la retejo de la eldonejo Buske 
* Recenzo de Ulrich Matthias (en Esperanto)
* Recenzo de Andy Künzli  
* Recenzo de Detlev Blanke  en „Interlinguistische Informationen“ (IntI), 16 (2007), Nr. 62-63 (1-2/2007), p. 5-8

Kategorio:Esperanto-vortaroj
Germana
Vilhelmo (regantoj)

**Listo de regantoj nomataj Vilhelmo**.

:*Pri la nomo mem kaj ties nacilingvaj formoj, vidu: Vilhelmo*

## Vilhelmo la 1-a 
* Vilhelmo la 1-a (Anglio) (1027-1087), Vilhelmo la Konkeranto
* Vilhelmo la 1-a (Nederlando)
* Vilhelmo la 1-a de Oranje-Nassau
* Vilhelmo la 1-a (Akvitanio) (mortis en 918), duko de Akvitanio
* Vilhelmo la 1-a (Normandio) (mortis en 942), duko de Normandio
* Vilhelmo la 1-a (Sicilio) (m. 1166)
* Vilhelmo la 1-a (Skotlando) (1142–1214), *Vilhelmo la Leono*
* Vilhelmo la 1-a (Bulonjo) (1153-1159), grafo de Bulonjo (*Boulogne*)
* Vilhelmo la 1-a (Germana Regno) (1797–1888), ankaŭ reĝo de Prusio
* Vilhelmo la 1-a (Virtembergo), reĝo, 1816-1864

## Vilhelmo la 2-a 
* 1087-1100 Vilhelmo la 2-a (Anglio), reĝo
* 1166-1189 Vilhelmo la 2-a (Sicilio), reĝo, "la Bona"
* 1650-1702 Vilhelmo la 2-a (Skotlando), reĝo, estis ankaŭ Vilhelmo la 3-a (Anglio), kaj Vilhelmo la 3-a de Oranje
* 1840-1849 Vilhelmo la 2-a (Nederlando), reĝo
* 1888-1918 Vilhelmo la 2-a (Germana Regno), imperiestro 
* 1891-1918 Vilhelmo la 2-a (Virtembergo), reĝo

## Vilhelmo la 3-a 
* 1689-1702 Vilhelmo la 3-a (Anglio), reĝo, estis ankaŭ Vilhelmo la 2-a de Skotlando kaj Vilhelmo la 3-a de Oranje
* 1849-1890 Vilhelmo la 3-a (Nederlando), reĝo
* ...

## Vilhelmo la 4-a 
* 1830-1837 Vilhelmo la 4-a (Britio), reĝo

## Vilhelmo la 5-a ... 
* ...

* 1086-1127 Vilhelmo la 9-a (Akvitanio), duko
* 1127-1137 Vilhelmo la 10-a (Akvitanio), duko, patro de Eleonora de Akvitanio

## Neregantoj 
Aliaj gravaj Vilhelmoj el regantaj dinastioj:
* William Mountbatten-Windsor, filo de kronprinco Princo Karlo de Britio
* Willem-Alexander de Nederlando, kronprinco, venonta reĝo Vilhelmo-Aleksandro

*(kompletigenda...)*

Kategorio:Listoj de regantoj laŭ nomo
Sándor Horváth

**Sándor HORVÁTH** (Lábatlan, Hungario, 1940) estas hungara esperantisto, profesie maŝinfaka inĝeniero, nun pensiulo.

Esperantisto de 1957. 

Kontribuas al esperanto Vikipedio per la nomo Vikipediisto:Aleksandro kaj Uzanto:HorSan40 ĝis 2017.
Horváth
Ruĝbeka mevo

La **Ruĝbeka mevo** (*Leucophaeus scoresbii*), estas granda mevo, tio estas birdo de la familio de Laredoj kaj ordo de Karadrioformaj. Tiu specio loĝas en sudaj Ĉilio kaj Argentino, ĉefe ĉe Fuegio kaj la insularo Malvinoj aŭ Falklandoj. Ĝi vivas en marbordoj kaj internaj lagoj.

maldekstre|eta|250ra
eta|maldekstre|250ra
eta|maldekstre|250ra|Nematurulo.
Temas pri granda mevo 44 cm longa kiu havas tre helgrizajn kapon, kolon, bruston kaj ventron, malhelgrizajn dorson kaj kovrilplumojn kaj preskaŭ nigrajn flugilojn kun blanka bordo kaj nigraj pintoj. La vosto estas blanka, la kruroj ruĝaj kaj la beko tre brilruĝa kun tre larĝa pinto. La irizoj estas helflavaj kun ruĝa okulringo. La kapo malheliĝas vintre.

La ino demetas 2 ĝis 3 brunpunktecajn grizverdajn ovojn en decembro en tre bonkonstruita nesto el planta materialo. La manĝaĵo estas diversa el mituloj ĝis kadavraĵoj.

La scienca nomo rememorigas la britan eksploriston William Scoresby.

## Referencoj 
* 

## Eksteraj ligiloj 
* falklands.net Informaro pri Ruĝbeka mevo
* Hispanlingva ejo pri Ruĝbeka mevo

Kategorio:Mevoj
Kategorio:Ĥaradrioformaj
Kategorio:Birdoj de Argentino
Kategorio:Birdoj de Ĉilio
Ivry-sur-Seine

**Ivry-sur-Seine** (prononco []) estas franca komunumo situanta en la departemento Val-de-Marne, en la regiono Francilio, najbara de Parizo. En la jaro 2010, ĝi havis  loĝantojn kaj laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento L'Haÿ-les-Roses [] kaj al la kantono '''', kaj estas la administra centro de la lasta. La teritorio havas komunan limon kun la . 

## Geografio 
eta|maldekstra|Situo de Ivry-sur-Seine en la ĉirkaŭparizaj departementoj.
Ivry-sur-Seine troviĝas sude de Parizo (la du komunumoj tuŝas unu la alian). La aliaj najbaraj komunumoj estas Charenton-le-Pont nordoriente, Alfortville oriente, Vitry-sur-Seine sude, Villejuif sudokcidente kaj Le Kremlin-Bicêtre okcidente.

Ĝi enhavas du metrostaciojn ( kaj ) de la linio 7 kaj trajnan stacion en la linio RER C.

La areo de la urbo estis pli granda; en la jaro 1860 ĝia norda teritorio estis donita al Parizo por pligrandigi la 13-an arondismenton.

## Historio 
La unuaj postsignoj certigantaj homan ĉeeston sur la teritorio de Ivry-sur-Seine datiĝas el  jaroj.

En la jaro -52, tie okazis batalo inter armeo de Kamulogeno, estro de Parisii, kaj Labieno, leŭtenanto de Julio Cezaro, kiu venkis.

Mezepoke, la teritorio de Ivry multe fragmentiĝis kaj unuiĝis diversaj senjorioj.

La komunumo de Ivry estis kreita en 1789.

Ekde 1925, la tri urbestroj estis anoj de la franca komunista partio.

## Edukado kaj ekonomio 
* Institut polytechnique des sciences avancées

## Notoj kaj referencoj 
## Vidu ankaŭ 
* Komunumoj de Val-de-Marne
* Listo de urboj de Francio
* Ivry-sur-Seine (stacidomo)
* Ivry-Gambetta (pariza metrostacio)
* Ivry-Nelson-Mandela (pariza metrostacio)
* Châteaudun - Barbès (Tramtransporto en Parizo)
* Cimetière Parisien d'Ivry (Tramtransporto en Parizo)
* La Briqueterie (Tramtransporto en Parizo)

## Eksteraj ligiloj 
*  ()


Kategorio:Komunumoj de Val-de-Marne
Kategorio:Komunumoj de Francilio priservataj de metroo
Universitato de Sussex

La **Universitato de Sussex** estas brita universitato. Ĝi situas en la graflando East Sussex, ĉe la vilaĝo Falmer, kvar mejlojn (6,4 km) for de la urbo Brighton.
maldekstre|eta|Blazono de la universitato
La universitato estis fondita en 1961, kaj ĝi estas konata pro sia tre aktiva studenta vivo kaj sia maldekstra politika etoso. Unu el la homoj, kiuj studis tie, estis Thabo Mbeki, la nuna prezidento de Sud-Afriko.

## Profesoroj 
* Martin Wight, fonda Dojeno de Eŭropaj Studoj.
* Ladislaus Löb

## Studentoj 
* Zoltán Pogátsa

Sussex
Heerenveen

Dosiero:Loudspeaker.svg**Heerenveen** (; )
estas municipo en la provinco Frislando (Nederlando).

Laŭ la stato de  en la municipo vivis  sur areo de 140,15 kvadrataj kilometroj, de kiu  akvo, kio rezultigas loĝdenson de  loĝantoj/km². El ili ĉirkaŭ  vivas en la ĉefloko Heerenveen.

La municipo ekestis en 1934 pro kunfandiĝo de la antaŭaj municipoj Aengwirden kaj partoj de Schoterland kaj Haskerland.

* Thialf, estas kovrita sketejo en Heerenveen kun la plej rapida malaltkurejo de la mondo (ĝis 2018). Regule tie oni organizas mondĉampionecojn. Ĝi ankaŭ estas uzata por aliaj eventoj.

## Gefiloj 
*Vilhelmo Henriko (Saksio-Eisenach), duko
eta|maldekstra|300ra|La Crackstate (parto de la komunumejo)

eta|maldekstra|300ra|La sketejo Thialf


Kategorio:Vilaĝoj de Nederlando
Kategorio:Loĝlokoj en Frislando
Yves Leterme

**Yves Camille Désiré LETERME** (naskiĝis la 6-an de oktobro 1960 en Wervik) estis ekde la jaro 2004 ministro-prezidanto de Flandrio kaj gvidanto de la Flandra Registaro.
Li estis ĉefministro de Belgio por la unua fojo de la 20-a de marto 2008 ĝis la 30-a de decembro 2008, kaj denove ekde decembro 2009 ĝis decembro 2011. Inter liaj du oficperiodoj la postenon havis Herman Van Rompuy.

Li estas perfekte dulingva nederlanda-franca, ĉar li loĝas en Flandrio kaj parolas la francan kun siaj gepatroj. Yves Leterme edziĝis kun Sofie Haesen. Ili havas tri infanojn: Matthias, Thomas kaj Julie.

## Biografio 
Yves Leterme grandiĝis en Zillebeke aliĝinta municipo de Ipro. Li studis politikajn sciencojn en la Genta Universitato. Li diplomitiĝis en 1981. En 1983 li estiĝis prezidanto de la junularo de la politika partio CVP. Li laboris por la belga Revizora Kortumo kaj por la Eŭropa Parlamento.

Poste li furore karierumis politike:
* 1985: parlamenta kunlaboranto de sammunicipano, la tiama CVP-popola reprezentanto Paul Breyne
* Iom poste: politika kunlaboranto de Paul Deprez
* 1991: landa sekretario de la CVP
* 1995: skabeno en Ipro
* 1999: popola reprezentanto de la CVP en la Federacia Parlamento
* 2001: prezidanto de la Ĉambro de Reprezentantoj
* 27-an de junio 2003: prezidanto de la politika partio Christen-Democratisch en Vlaams
* 22-an de julio 2004: ministro-prezidanto de Flandrio
* 6-an de majo 2007: oficiala kandidato por la posteno de ĉefministro de Belgio.
* 20-an de marto 2008: iĝis ĉefministro de Belgio.

## Skua intervjuo 
La 17-an de aŭgusto 2006 en franclingva ĵurnalo Libération aperis intervjuo kun Yves Leterme, en kiu li diras ke la franclingvanoj kiuj loĝas en la municipoj ĉirkaŭ Bruselo ŝajne intelekte ne kapablas lerni la nederlandan lingvon. (litere: "''Apparemment, les francophones ne sont pas en état intellectuel d'apprendre le néerlandais.''") Li ankaŭ aludis al la portempa karaktero de la plifaciligaj reguloj por franclingvanoj en la flandraj municipoj ĉirkaŭ Bruselo.

## Eksteraj ligiloj 
* Oficiala retejo 

## Referencoj 
Kategorio:Belgaj politikistoj
Kategorio:Flandraj politikistoj
Kategorio:Ĉefministroj de Belgio
Kategorio:Eŭropaj oficistoj
Paragvajo (rivero)

eta|Ponto trans la Paragvaja Rivero inter Bolivio kaj Brazilo
**Paragvajo** estas rivero en Sud-Ameriko. Ĝi estas la ĉefa rivero de Paragvajo. Ĝia fonto estas en Brazilo, post mallonga trairo de Bolivio ĝi trairas Paragvajon de nordo al sudo, poste konsistigas la sudan landlimon de Paragvajo (al Argentino) kaj fine en Argentino de-dekstre fluas en riveron Parano (*Paraná*).

Ĝia hispana nomo estas *Paraguay*, ĝia portugala nomo *Paraguai*. Ĝi longas 2.625 km; ĝia baseno ampleksas proksimume 900.000 km².

eta|Mapeto de la rivero
Ĉar en Paragvaja Rivero ne estas akvobaraĵoj por centraloj, ĝi estas senprobleme navigebla kaj provizas al Bolivio kaj Paragvajo ekonomie gravan aliron al la Atlantiko.

## Vidu ankaŭ 
* Rivero Bermejo

Kategorio:Riveroj en Sudameriko
Kategorio:Internaciaj riveroj
Kategorio:Landlimaj riveroj
Tamila filmo

**Tamila filmo** (tamile கோலிவூட) estas la komuna nomo por ĉiuj produktataj en Barato tamillingvaj filmoj. La industrio pri produktado de tiuj filmoj baziĝas en la urbo Chennai (antaŭe konata kiel Madras), en la urboparto Kodambakkam: nomo de tiu urboparto iĝis la bazo por alia vaste uzata nomo de la tamila kinoindustrio — **Kollywood** (*Kodambakkam + Hollywood*).

En la jaro 2003 la tamila kinoindustrio iĝis la tria plej granda kinoproduktanto de Barato kun 151 filmoj produktitaj (155 en la telugua kaj 222 en la hindia).

Oni ekfilmis mutajn filmojn en Kollywood jam en la jaro 1916, en 1931 jam aperis la unua sonregistrita filmo. Laŭ pritakso de *Manorama Yearbook 2000* pli ol 5 mil tamilaj filmoj estis produktitaj dum la 20-a jarcento.

## Steluloj 
Dekomence tamila kino estis dominita de M. K. Thiyagaraja Bagavathar, P. U. Chinnappa, M. G. Ramachandran kaj Sivaji Ganesan. Post ilia morto aperis du novaj ĉef-steluloj: Rajinikanth, Kamal Hasan. La plej juna generacio de la steluloj estas Ajith Kumar (konata ankaŭ kiel *Thala* — "gvidoro") kaj Vijay. Tiuj steluloj ricevas pli ol 40 milionojn da rupioj por unu filmo, kaj la filmoj kun ilia partopreno redonas grandan profiton.

La barata specifo estas, ke steluloj estas aparte arde adorataj, foje en perforta maniero esprimi tion. La grandaj subtenkluboj de la steluloj faras ilin politike gravaj personoj, kion ili fakte uzas dum parlamentaj elektoj kaj alikaze.

## Distribuado 
La tamilaj filmoj havas la plej larĝan eksterlandan distribuadon inter la barajtaj filmoj, post la hindaj. Ili havas konstantan popularecon inter la tamiloj dise tra la mondo. Kelkajn filmojn tre ŝatis spektantoj en Japanio, Sud-Afriko, Kanado kaj Britio. Plurajn filmojn lastatempe oni ekmontras samtempe en Barato kaj Usono.

La tamilaj filmoj havas senteblan subtenon en la najbaraj subŝtatoj de Barato, kiel Kerala, Karnataka kaj Andhra Pradesh. En Kerala la filmoj estas montrataj tamile, en la aliaj subŝtatoj oni kutimas dubli ilin en la loka lingvo.

En barata kinoindustrio estas normala afero, kiam sukcesa tamila filmo estas refilmita en alilingvaj studioj (en la hinda kaj la telugua lingvoj plej unue). Certe okazis ankaŭ inversaj pruntoj, kiam sukcesajn hindajn, teluguajn kaj malajalamajn filmojn oni refilmis en Kollywood.

Kategorio:Barata kino
Pacifika mevo

La **Pacifika mevo** (*Larus pacificus*) estas tre granda mevo, tio estas birdo de la familio de Laredoj kaj ordo de Karadrioformaj. 
## Disvastiĝo 
Tiu specio loĝas en sudaj kaj sudokcidenta marbordoj de Aŭstralio. Ĝi estas iom ofta inter Carnarvon okcidente kaj Sydney oriente, kvankam ĝi rariĝis en kelkaj partoj de la sudoriento kiel konsekvenco de la konkurenco kun la Dominika mevo, kiu eniris per si mem en la lando post la 1940-aj jaroj. Tre rara oriente.

Multe pli granda ol la ĉiea Blanka mevo, kaj nenie ofta, la Pacifika mevo estas vidata plej ofte sola aŭ laŭ paroj vaganta la strandojn, gvatanta la akvobordon kaj inter la rokoj serĉanta moluskojn aŭ ekinojn.

## Aspekto 
Plenkreskuloj de Pacifika mevo estas el 58 ĝis 67 cm longaj kaj pezas ĉirkaŭ 1 k, kaj estas blankaj kun malhelaj dorso kaj flugiloj kaj povega kaj larĝa flava beko kun ruĝa pinto. Ankaŭ la kruroj estas flavaj. La vosto estas blanka, sed kun nigra larĝa finstrio. Junuloj estas brunmakulecaj ĉie kaj havas rozkoloran bekon; ili atingas sian plenkreskulan plumaron tre laŭ gradoj je la kvara jaro. 

La Pacifika mevo (*Larus pacificus*) povas esti konfuzata kun la Dominika mevo, sed tiu estas pli malgranda, malpli fortika kaj havas pli etan bekon. 

## Subspecioj 
Estas du subspecioj: la orienta raso *Larus pacificus pacificus* preferas ŝirmitajn strandojn kaj havas blankan okulon kaj kompletan ruĝan bekopinton, dum la okcidenta *Larus pacificus georgii* troviĝas pli komune eĉ ĉe malfermaj plaĝoj, havas ruĝajn okulojn kaj nekompletan ruĝan bekopinton.
## Kutimoj 
Ambaŭ subspecioj nestas en paroj aŭ disaj kolonioj en ĉemarbordaj insuloj per konstruo de amaseto da herberoj kaj bastonetoj aŭ ŝtonetoj en malferma situo, kie la ino demetas 2 aŭ 3 brunpunktecajn ovojn. Ambaŭ seksoj konstruas la neston, la ino plej kovas (dum preskaŭ unu monato) kaj la masklo alportas manĝaĵojn kaj gardas la neston. Reproduktado okazas el septembro ĝis decembro.

Ili manĝas en intertajda areo fiŝojn, moluskojn kaj aliajn marpredojn. Ankaŭ en rubejoj, sed ne en la interno. Por la manĝo de moluskoj tiu specio havas kutimon ĵetegi ilin el altaĵoj por rompi kaj povi manĝi ilin; tiele estas konkerejoj kiuj aspektas kvazaŭ naturaj deponejoj.

## Bildaro 

Image:Pacific gull.jpg|Junulo
Pacific_Gull_(Larus_pacificus)_(8079593194).jpg|
Pacificgull.jpg|

## Referencoj 
*  
## Eksteraj ligiloj 
* [birdsinbackyards.net/finder/display.cfm?id=249 Anglalingva ejo pri Pacifika mevo]

Kategorio:Mevoj
Kategorio:Ĥaradrioformaj
Kategorio:Birdoj de Aŭstralio
Ferdinando (regantoj)

**Listo de regantoj nomataj Ferdinando aŭ Fernando**.

:*Pri la nomo mem kaj ties nacilingvaj formoj, vidu: Ferdinando*

## Ferdinando la 1-a 
Proksimume en kronologia ordo.
* Fernando la 1-a (Leono), "la Granda" (1000-1065, reĝo de 1037)
* Fernando la 1-a (Portugalio) (1345-1383, reĝo de 1367)
* Fernando la 1-a (Aragono), "la Justa" (1379-1416, reĝo de 1412)
* Fernando la 1-a (Napolo) (1424-1494, reĝo de 1458)
* Ferdinando la 1-a (Sankta Romia Imperio) (1503-1564, reĝo de Hungario kaj Bohemio de 1526, imperiestro de 1556)
* Ferdinando la 1-a (Toskano) (1549-1609, grandduko de 1604)
* Ferdinando Maria (Bavario) (1636-1679, princo-elektisto de 1651)
* Ferdinando (Parma) (1751-1802, duko)
* Ferdinando la 1-a (Aŭstrio) (1793-1875, imperiestro 1835-1848)
* Ferdinando la 1-a (Sicilio), (reĝo de Reĝlando de la du Sicilioj 1816-1825)
* Ferdinando la 1-a (Bulgario) (1861-1948, caro 1908-1918)
* Ferdinando la 1-a (Rumanio) (1865-1927, reĝo de 1914), "la Fidela"

## Ferdinando la 2-a 
* Fernando la 2-a (Leono) (1137-1188, reĝo de 1157)
* Fernando la 2-a (Portugalio) (1345-1383, reĝo de 1367)
* Fernando la 2-a (Aragono), 5-a de Hispanio, "la Katolika Reĝo" (1452-1516, reĝo de Aragono de 1479, kaj de Kastilio de 1474, de Sicilio de 1468)
* Fernando la 2-a (Napolo), *Ferrandino* (1469-1496, reĝo de 1495)
* Ferdinando la 2-a (Aŭstrio) (1529-1595)
* Ferdinando la 2-a (Sankta Romia Imperio) (1578-1637, imperiestro de 1619)
* Ferdinando la 2-a (Toskano) (1610-1670, grandduko de 1620)
* Ferdinando la 2-a (Sicilio), (reĝo de Reĝlando de la du Sicilioj 1830-1859)

## Ferdinando la 3-a 
* Ferdinando la 3-a (Kastilio), "Sankta Ferdinando" (1199-1252, reĝo de 1217)
* Fernando la 3-a (Napolo), Fernando la 2-a de Aragono, "la Katolika Reĝo" (1452-1516, reĝo de 1504)
* Ferdinando la 3-a (Sankta Romia Imperio) (1608-1657, imperiestro de 1637)
* Ferdinando la 3-a (Sicilio) kaj 4-a de Napolo (1751-1825, reĝo 1759-1816), poste la 1-a de Reĝlando de la du Sicilioj)
* Ferdinando la 3-a (Toskano) (1769-1824, grand-duko 1791-1799 kaj 1814-1824)

## Ferdinando la 4-a 
* Ferdinando la 4-a (Sankta Romia Imperio): (1633-1654), imperiestro
* Ferdinando la 4-a (Kastilio), (1289-1312, reĝo de 1295)
* Ferdinando la 4-a (Napolo), (1759-1816), ankaŭ la 3-a de Sicilio, poste la 1-a de Reĝlando de la du Sicilioj)
* Ferdinando la 4-a (Toskano) (1835-1908, grand-duko 1859-1860)

## Ferdinando la 5-a 
Ferdinando aŭ Fernando la 5-a estas la nomo de du reĝoj kaj imperiestroj, pli konataj sub aliaj nomoj:
* Ferdinando la 5-a, reĝo de Hungario kaj Bohemio, konata kiel Ferdinando la 1-a (Aŭstrio)
* Fernando la 5-a de Kastilio, *la Katolika*, Fernando la 2-a (Aragono)

## Ferdinando la 6-a 
* Fernando la 6-a (Hispanio)
## Ferdinando la 7-a 
* Fernando la 7-a (Hispanio)

Kategorio:Listoj de regantoj laŭ nomo
Francisko (regantoj)

**Listo de regantoj nomataj Francisko**.

:*Pri la nomo mem kaj ties nacilingvaj formoj, vidu: Francisko*

Ordigitaj laŭ numeroj; ene de numeroj proksimume kronologie; kun rego-datoj.

## Francisko 
* 2013–   &nbsp; Francisko, papo de la romkatolika eklezio

## Francisko la 1-a 
*1442–1450 Francisko la 1-a (Bretonio), duko de Bretonio

*1515–1547 Francisko la 1-a (Francio), reĝo de Francio

*1544–1545 Francisko la 1-a (Loreno), duko de Loreno

*1745–1765 imperiestro Francisko la 1-a Stefano (Sankta Romia Imperio)
*1804–1835 imperiestro Francisko la 1-a (Aŭstrio), estis ankaŭ: 1792–1806 imperiestro Francisko la 2-a (Sankta Romia Imperio)
*1825–1830 Francisko la 1-a (Sicilio), reĝo de Sicilio

## Francisko la 2-a 
*1458–1488 Francisko la 2-a (Bretonio), duko de Bretonio
* Frederiko la 2-a (1482-1556), princoelektisto de la Rejna Palatinato

*1559–1560 Francisko la 2-a (Francio), reĝo de Francio

*1624–1632 Francisko la 2-a (Loreno), duko de Loreno

*1703–1711 Francisko Rákóczi la 2-a, elektita **Gvidanta Princo** de Transilvanio
*1792–1806 imperiestro Francisko la 2-a (Sankta Romia Imperio), estis ankaŭ: 1804–1835; imperiestro Francisko la 1-a (Aŭstrio)
*1859–1860 Francisko la 2-a (Sicilio), reĝo de Sicilio

## Francisko la 3-a, ktp. 
* Francisko la 3-a (Loreno), duko de Loreno, estis ankaŭ: 1745–1765; imperiestro Francisko la 1-a Stefano (Sankta Romia Imperio)

## Francisko kun aliaj nomoj 
* 1848-1916 imperiestro Francisko Jozefo la 1-a (Aŭstrio)

## Ne-regantoj (de regantaj dinastioj) 
Kun vivo-datoj.
*1802–1878 Franz Karl von Österreich, arkiduko de Aŭstrio
*1863–1914 Franz Ferdinand von Österreich-Este, arkiduko de Aŭstrio

Kategorio:Listoj de regantoj laŭ nomo